CELEX: 32017R0236
Language: lv
Date: 2017-02-10 00:00:00
Title: Komisijas Regula (ES) 2017/236 (2017. gada 10. februāris) par atteikumu uz pārtikas produktiem atļaut veselīguma norādi, kura attiecas uz slimības riska samazināšanu (Dokuments attiecas uz EEZ. )

11.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 36/9
            
         KOMISIJAS REGULA (ES) 2017/236
   (2017. gada 10. februāris)
   par atteikumu uz pārtikas produktiem atļaut veselīguma norādi, kura attiecas uz slimības riska samazināšanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 17. panta 3. punktu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās saskaņā ar minēto regulu nav atļāvusi un tās nav iekļautas atļauto norāžu sarakstā.
            
         
               (2)
            
            
               Regula (EK) Nr. 1924/2006 arī paredz, ka pārtikas apritē iesaistītie uzņēmēji pieteikumus uz veselīguma norāžu atļaujām var iesniegt dalībvalsts kompetentajai iestādei. Dalībvalsts kompetentajai iestādei derīgie pieteikumi jānosūta Eiropas Pārtikas nekaitīguma iestādei (EFSA, turpmāk “Iestāde”).
            
         
               (3)
            
            
               Pēc pieteikuma saņemšanas Iestādei par to nekavējoties jāinformē pārējās dalībvalstis un Komisija, kā arī par attiecīgo veselīguma norādi jāsniedz atzinums.
            
         
               (4)
            
            
               Komisijai, ņemot vērā Iestādes sniegto atzinumu, jālemj, vai veselīguma norādes atļaut.
            
         
               (5)
            
            
               Pēc tam, kad uzņēmumi Anxiofit Ltd. un ExtractumPharma Co Ltd saskaņā ar Regulas (EK) Nr. 1924/2006 14. panta 1. punkta a) apakšpunktu bija iesnieguši pieteikumu, Iestādei bija jāsniedz atzinums par veselīguma norādi, kas saistīta ar Anxiofit-1 un subklīniskas trauksmes un vieglas trauksmes mazināšanu (jautājums Nr. EFSA-Q-2015-00006 (2)). Pieteikuma iesniedzējs piedāvāja šādi formulētu norādi: “Ir pierādīts, ka Anxiofit-1 mazina subklīnisku trauksmi un vieglu trauksmi. Subklīniska trauksme un viegla trauksme ir neirotisku traucējumu un depresijas riska faktori.”
            
         
               (6)
            
            
               Komisija un dalībvalstis 2016. gada 8. janvārī saņēma Iestādes zinātnisko atzinumu, kurā tā uz iesniegto datu pamata secināja, ka nepietiek zinātnisko pierādījumu, lai starp Anxiofit-1 patēriņu un subklīniskas trauksmes un vieglas trauksmes mazināšanos konstatētu cēloņsakarību. Tā kā norāde neatbilst Regulas (EK) Nr. 1924/2006 prasībām, tā nebūtu jāatļauj.
            
         
               (7)
            
            
               Šajā regulā paredzētais pasākums ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā norādīto veselīguma norādi Regulas (EK) Nr. 1924/2006 14. panta 1. punktā paredzētajā Savienības atļauto norāžu sarakstā neiekļauj.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 10. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  EFSA Journal (2016); 14(1):4365.
   
      PIELIKUMS
      
         Noraidītā norāde par veselīgumu
      
      
                  Regulas (EK) Nr. 1924/2006 noteikumi, uz kuriem attiecas pieteikums
               
               
                  Uzturviela, viela, pārtikas produkts vai pārtikas kategorija
               
               
                  Norāde
               
               
                  Atsauce uz EFSA atzinumu
               
            
                  14. panta 1. punkta a) apakšpunktā minētā veselīguma norāde, kas attiecas uz slimības riska samazināšanu.
               
               
                  
                     Anxiofit-1
               
               
                  Ir pierādīts, ka Anxiofit-1 uzlabo stāvokli subklīniskas trauksmes un vieglas trauksmes gadījumā. Subklīniska trauksme un viegla trauksme ir neirotisku traucējumu un depresijas riska faktori.
               
               
                  Q-2015-00006